Tasik Kenyir

Tasik Kenyir (Jawi: تاسيق كڽير) yang terletak di hulu Sungai Kenyir, Terengganu merupakan tasik terbesar yang pernah dibina oleh manusia untuk menjana kuasa elektrik di Asia Tenggara. Tasik ini seluas 260 km persegi dan mengandungi 340 pulau kecil. Sejarah Semenjak kewujudan empangan di sini sejak tahun 1986, kawasan sekitarnya terutama Kuala Berang telah mula dikenali oleh orang ramai baik dari dalam mahupun luar negeri. Tasik ini merupakan tempat pelancongan popular di Terengganu semenjak kewujudannya. Hasil dari pembinaan empangan tersebut, Tasik Kenyir telah menenggelamkan beberapa buah kampung dan juga hutan belantara sekitar Banjaran Pantai Timur. Banyak haiwan liar telah diselamatkan semasa pembinaan empangan ini. Pembinaan empangan ini telah mewujudkan pulangan ekonomi kepada penduduknya yang majoritinya ialah petani. Secara tidak langsung, penduduk di sini dapat menaikkan taraf sosial masing-masing. Kedatangan pelancong ke sini yang terkenal dengan rumah bot dan jagung manisnya telah menaikkan nama bandar Kuala Berang di mata pihak luar yang sebelum ini dikenali sebagai 'bandar mati'. Pelbagai usaha dipertingkatkan untuk memperkenalkan Tasik Kenyir di peringkat yang lebih tinggi. Pada 23 Februari 2016, gempa bumi lemah 2.7 magnitud pernah melanda Tasik Kenyir. Senarai Mangsa Lemas Halmi Syukri Hashim, 28 tahun, 14 Jun 2009 Aladi Hassan, 41 tahun, 14 Jun 2009 Ikan Naga Pada 28 Jun 2008, Timbalan Menteri Pertanian dan Industri Asas Tani Datuk Rohani Abdul Karim mendapat maklumat bahawa tasik ini mempunyai ikan Naga merah/Arapaima Gigas yang beratnya 30 dan 50 kilogram. Ikan yang berasal dari Amerika Selatan mungkin dilepaskan di tasik buatan manusia ini. Tasik kenyir ketika ini sedang dibangunkan untuk menjadi zon bebas cukai bagi wilayah timur. Anugerah Pada 31 Mei 2023, dalam mesyuarat Jawatankuasa Geopark yang dipengerusikan oleh Timbalan Ketua Setiausaha Kementerian Sumber Asli, Alam Sekitar dan Perubahan Iklim, Abdul Wahid Abu Salim di Putrajaya, telah mengiktiraf Tasik Kenyir, sebagai Geopark Kebangsaan, yang bernama Kenyir Geopark, yang diumumkan oleh Pengerusi Jawatankuasa pelancongan, Kebudayaan dan Teknologi Digital negeri, Ariffin Deraman , dan juga diketahui bahawa Usaha menjadikan Kenyir sebagai geopark bermula pada tahun 2015, Bagaimanapun pelbagai halangan terpaksa dilalui sebelum mendapat pengiktirafan itu , lalu pihak Pengerusi Jawatankuasa pelancongan, Kebudayaan dan Teknologi Digital negeri berkata "Mesyuarat NRECC turut menetapkan 2027 sebagai penilaian semula status Kenyir sebagai geopark," dan beliau juga berkata pengiktirafan itu akan membuka dimensi baharu kepada sektor pelancongan Tasik Kenyir yang sememangnya sudah mendapat tarikan utama dalam kalangan pelancong. , dan pihak Pengarah Unit Perancang Ekonomi negeri, Datuk Tun Ahmad Faisal Tun Abdul Razak berkata turut menjelaskan pengisytiharan Tasik Kenyir sebagai Taman Geo tidak akan membebankan mana-mana pihak atau menjejaskan pendapatan sedia ada kerana tidak membabitkan pewartaan. Lihat juga Kenyir Geopark Rujukan Pautan luar Tasik Kenyir - laman web utama Diarkibkan 2014-09-27 di Wayback Machine GoKenyir - Pakej Percutian Tasik Kenyir Kenyir Eco - Penyedia Percutian Kenyir Tasik Kenyir diisytihar sebagai Geopark Kebangsaan Tasik Kenyir is now a national geopark Tasik Kenyir diiktiraf sebagai Geopark Kebangsaan Tasik Kenyir Kini Diisytihar Geopark Kebangsaan